વળી વાલીઓ પણ હવે તો ખબર અને ગતાગમ વગર જ સંતાનોને એમના રસ અને કેલીબર જોયા વગર જ એન્જીનીયર કે ડોક્ટર બનાવવા તલપાપડ થતા હોય છે. સતત પોતાના બાળકને કોઈ “શર્માજી”ના છોકરા સાથે કમ્પેર કર્યા કરે છે. મારી એમને એટલી જ વિનંતી છે કે એન્જીનીયર કે ડોક્ટર જ એકલો વિકલ્પ નથી, ઘણા બધા બીજા ઓપ્શન્સ છે જેમાં તમારુ બાળક પોતાની સ્વાધીનતા અને સાર્થકતા સિદ્ધ કરી શકે એવું હોય છે પણ એ નક્કી કરવાવાળા માત્ર તમે છો. ગાડરિયા પ્રવાહમાં વહેવા કરતા થોડી આઉટ ઓફ ધ બોક્ષ વિચારસરણી અપનાવીને જોવાનો વખત હવે પાકી ગયો હોય એમ લાગે છે.